[{"text_idx": "#000003", "text": "Audrus peeti tervisena\u0308dalat sulailma trotsides"}, {"text_idx": "#000004", "text": "Neljandad klassid alustasid esimest korda tervisena\u0308dalat kelguma\u0308el. \bFotod: Annika Poldre ja Audru kool"}, {"text_idx": "#000005", "text": "O\u0303petajatel polnud seekord loengut ega o\u0303pituba, vaid nemadki suusatasid. 9. klassi poisid libisesid suuskadel kooli staadionil.Ko\u0303ige uuem spordirajatis on kettagolfi park.Gerli Anete, Eicabeth, Mia ja \u201eOravad\u201c.Meribel ja Eliise \u201eKaruga\u201c."}, {"text_idx": "#000006", "text": "O\u0303petajatel polnud seekord loengut ega o\u0303pituba, vaid nemadki suusatasid."}, {"text_idx": "#000007", "text": "9. klassi poisid libisesid suuskadel kooli staadionil."}, {"text_idx": "#000008", "text": "Ko\u0303ige uuem spordirajatis on kettagolfi park."}, {"text_idx": "#000010", "text": "Audru koolis esmaspa\u0308eval alanud tervisena\u0308dal to\u0303i ilma soojenemisest hoolimata lapsed o\u0303ue kelgutama-suusatama ja lumekunsti looma."}, {"text_idx": "#000011", "text": "Sel esmaspa\u0308eval Audru koolis alanud tervisena\u0308dal sattus mo\u0303ni pa\u0308ev varem ku\u0308sima\u0308rgi alla: kas ja kuidas seda o\u0303ues korraldada? Na\u0308dalalo\u0303pul alanud sulailm ohustas u\u0308rituste plaani, kuid esmaspa\u0308eva hommikul langetati otsus tervisena\u0308dal va\u0308hendatud mahus sulailmast hoolimata a\u0308ra teha."}, {"text_idx": "#000012", "text": "Kui su\u0308giseti ja kevaditi on Audru koolis spordina\u0308dal, siis korra aastas toimuv tervisena\u0308dal on pikaaegne talvine traditsioon. O\u0303ppejuht Kersti Po\u0303llu loetles, mida tervisena\u0308dalal on tehtud: viktoriinid, loengud o\u0303pilastele ja o\u0303petajatele, tervislike toitude, sh juur-, puu- ja ko\u0308o\u0308giviljade maitsmine ja tundmao\u0303ppimine, \u201eKool ongi koht, kus lapsed tihtipeale proovivad mitmesuguseid maitseid ja u\u0308llatuvad,\u201c lausus Po\u0303llu. Ta kiitis head koosto\u0308o\u0308d kooliso\u0308o\u0308klaga, kust samuti tuleb uusi ideid ja lahendusi. Na\u0308iteks mo\u0308o\u0308dunud aastal said paljud lapsed uue kogemuse mitut sorti maitseveest. Igal aastal on spordiklubide esindajad ka\u0308inud na\u0308idistundides tutvustamas spordialasid. Seejuures peetakse silmas, et va\u0308hemalt viie aasta jooksul alad ei korduks. Mullu said tu\u0308drukud kehalise kasvatuse tundides ettekujutuse joogast, poisid dz\u030cuudost."}, {"text_idx": "#000013", "text": "304 o\u0303pilasega Audru kool kuulub tervist edendavate koolide vo\u0303rgustikku peaaegu selle algusest saadik, ajast, kui oli veel keskkool. 1993. aastal liitusid selle algatusega esimesed ku\u0308mme kooli. Nu\u0308u\u0308d on liikmeskoole 209. Audru kool on u\u0308hinemas ka liikuma kutsuva kooli vo\u0303rgustikuga, kus liikmeid juba u\u0308le saja o\u0303ppeasutuse. Kuna need vo\u0303rgustikud on seotud mitmesuguste projektidega, on koolidel mo\u0303istlik nendega liituda, arvas o\u0303ppejuht Kersti Po\u0303llu."}, {"text_idx": "#000014", "text": "Tervisena\u0308dalal on tavaks, et kooliso\u0308o\u0308klas on laudadel puu- vo\u0303i juurviljad, esmaspa\u0308eval olid o\u0303unad ja sel aastal degusteeriti leibu. U\u0308he 8. klassi o\u0303pilase loovto\u0308o\u0308 oli ku\u0308psetada neid eri sorti jahudest ja tutvustada koolikaaslastele."}, {"text_idx": "#000015", "text": "Na\u0308dala u\u0308ks pa\u0308ev on kuulutatud stiilipa\u0308evaks \u2013 siis vo\u0303ib kooli tulla spordiriietes, ja see ka\u0308ib ka o\u0303petajate kohta. Ning u\u0308ks pa\u0308ev on ta\u0308iesti mobiilivaba, isegi vahetundides. Alati on kavas midagi uut ka o\u0303petajatele. \u201eEsmaabikoolitus eelmisel aastal, naeruteraapia, line-tants, tervisekontroll, kepiko\u0303nnikoolitus, nu\u0308u\u0308d suusatamine,\u201c loetles Kersti Po\u0303llu o\u0303petajatele mo\u0303eldud tegevusi."}, {"text_idx": "#000016", "text": "U\u0308hel aastal kaaluti o\u0303pilaste koolikotte, ja selgus, et need olid va\u0308ga rasked, mo\u0303nel lapsel isegi u\u0308le ku\u0308mne kilo. Pedagoogid avastasid, et osa lapsi kannab ko\u0303ike igaks juhuks kaasas, ka o\u0303pikuid, mida parasjagu vaja pole. Selle teadmisega po\u0308o\u0308rduti lapsevanemate poole, et nendegi ta\u0308helepanu koolikottidele juhtida. O\u0303pikud ja to\u0308o\u0308vihikud on rasked, sest paber on raske, nentis Po\u0303llu, aga lastele meeldivad pabero\u0303pikud."}, {"text_idx": "#000017", "text": "Tervisena\u0308dalal on olnud loenguid ka o\u0303pilastele \u2013 mullu tegid kiirabito\u0308o\u0308tajad praktilise esmaabikoolituse. Lapsed on saanud ka veeohutuse koolituse. \u201eSel aastal on ko\u0303ik natuke teistmoodi,\u201c lausus Kersti Po\u0303llu. Ja\u0308a\u0308vad a\u0308ra u\u0308histegevused ruumides, nii koolitused, loengud kui viktoriinid."}, {"text_idx": "#000018", "text": "O\u0303pilastele on Audrus mitmesuguseid sportimisvo\u0303imalusi, nagu rahvastepall, algklassidele vo\u0303rkpall, tu\u0308drukutele kergejo\u0303ustik. Koolis teeb treeninguid jalgpalliklubi ja tegutseb malering. O\u0303ppejuhi so\u0303nutsi soovib kool rohkemgi lastele maletamist vo\u0303imaldada \u2013 praegu maletavad algklassid, kuid treeneri tihe ajakava on seotud mitme kooliga. \u201eVa\u0308hemasti algklassilapsed saavad malema\u0308ngu abil loogilise mo\u0303tlemise harjumuse ning see toetab ka matemaatika omandamist,\u201c to\u0303des o\u0303ppejuht. Audru lapsed on malevo\u0303istlustelgi heade tulemustega silma paistnud."}, {"text_idx": "#000019", "text": "Tervist edendaval koolil on va\u0308ga head sportimisvo\u0303imalused \u2013 valgustatud 300-meetrise jooksurajaga staadion, rannavo\u0303rkpalli ja korvpalliplatsi ning jalgpalliva\u0308ljaku ja va\u0308lijo\u0303usaaliga. Staadionil saab ko\u0303rgust, teivast ja kaugust hu\u0308pata ning kuuli to\u0303ugata. Tribu\u0308u\u0308nil peetakse kevadisi aktusi ja uue kooliaasta esimene pa\u0308ev algab samuti staadionil, kui ilm lubab."}, {"text_idx": "#000020", "text": "Koolil on oivaline vo\u0303imla kardinatega eraldatava kolme vo\u0303rkpalliplatsiga ja jo\u0303usaal. Uusim on kettagolfi va\u0308ljak, mis valmis mo\u0308o\u0308dunud kevadel, ja kelguma\u0308gi, mille kasutusele vo\u0303tmisele aitas kaasa kevadine koroonaaeg \u2013 just siis puhastati ma\u0308gi vo\u0303sast. Ja nu\u0308u\u0308d, esmaspa\u0308eva hommikul suundusidki neljandad klassid ma\u0308ele veidi vesist talvemo\u0303nu nautima kodunt kaasa vo\u0303etud ja kooli kelkudega."}, {"text_idx": "#000021", "text": "Koolil on o\u0303pilaste jaoks eri mo\u0303o\u0303dus, va\u0308iksematele ja suurematele, suusavarustust, on ka uiske, kuid liuva\u0308lja pole kiusakas ilmataat lasknud viiel viimasel talvel rajada. See-eest oli suusatundide jaoks staadionil na\u0308dala algul lund veel piisavalt. Seda oli no\u0303ndagi palju, et va\u0308hemasti esmaspa\u0308eval said viiendad klassid o\u0303ues kunstitunnis oma fantaasiat rakendada lumekujusid luues. U\u0308lesanne polnud kuigi lihtne \u2013 mitte lumememmed, vaid lumest loom, lind vo\u0303i kala tuli luua puutu\u0308vedele."}, {"text_idx": "#000022", "text": "Tervisena\u0308dal on Audru koolis ko\u0303ige pikema traditsiooniga ainena\u0308dal, selleks hakkab kooli terviseno\u0303ukogu plaane tegema juba uue kooliaasta eel."}, {"text_idx": "#000023", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}, {"text_idx": "#000026", "text": "O\u0303pilaste ka\u0308itumisprobleemid tunnis: kuidas o\u0303petajaid nende ennetamiseks ja lahendamiseks paremini ette valmistada?Heaks o\u0303petajaks o\u0303pitakseMo\u0303ni algus on eriti raske \u2013 jutt o\u0303pikutest Haridus ja raamatud on ko\u0303ige parem vits vaenulike inforu\u0308nnakute vastuKoolid ta\u0308histasid eesti kirjanduse pa\u0308eva"}]